Hej panel. 


Jeg har nu endegyldigt fået konstateret at vores nye badeværelse er lavet ukorrekt og ikke lovligt. Vores problem er dog, at vores entreprenør er gået konkurs og dermed ikke kan udbedre skade. Jeg har nu indhentet andre tilbud, men er naturligvis interesseret i at noget af det tabte dækket. Kan i hjælpe mig med hvad jeg skal gøre? 


Hilsen Thomas B


Badeværelse med fejl og mangler, entreprenøren konkurs - hvad kan vi gøre?
Hej Thomas


Hvis entreprenøren er gået konkurs, og der ikke er nogen vej tilbage til ham for dækning, (nyt firma, ny garanti eller nogle underentreprenører med ansvar) så er der desværre ikke noget at gøre. Det skulle da lige være, at entreprenøren var medlem af en garantiordning såsom Dansk Byggeri eller Dansk Håndværk, på det tidspunkt hvor arbejdet blev udført. I så fald burde du kunne få dækning der.


Held og lykke med det.

